ระเบียบกรมการขนส่งทางบกระเบียบกรมการขนส่งทางบกว่าด้วยวิธีปฏิบัติในการเปิดเผยตรวจดู และขอสำเนาข้อมูลข่าวสารของกรมการขนส่งทางบกพ.ศ. ๒๕๔๖ ตามที่กรมการขนส่งทางบกได้มีหนังสือเวียนซักซ้อมความเข้าใจเกี่ยวกับการอนุญาตให้ตรวจสอบเอกสารทางด้านทะเบียนรถและเอกสารต่างๆ เพื่อให้ถือปฏิบัติไปแล้ว นั้นโดยที่ได้มีการประกาศใช้บังคับพระราชบัญญัติข้อมูลข่าวสารของราชการพ.ศ. ๒๕๔๐กำหนดสิทธิของประชาชนในการได้รับรู้ข้อมูลข่าวสารของราชการพร้อมกับกำหนดหน้าที่ของหน่วยงานของรัฐในการให้บริการข้อมูลข่าวสารของราชการแก่ประชาชนโดยกำหนดให้ส่วนราชการต้องเปิดเผยข้อมูลข่าวสารที่อยู่ในความรับผิดชอบเว้นแต่ข้อมูลข่าวสารนั้นจะได้รับการยกเว้นไม่ต้องเปิดเผย เช่นข้อมูลที่อาจก่อให้เกิดความเสียหายต่อสถาบันพระมหากษัตริย์ข้อมูลเกี่ยวกับความมั่นคงของประเทศ ข้อมูลข่าวสารส่วนบุคคล ฉะนั้นเพื่อให้การบริหารจัดการ การขอและการอนุญาตตลอดจนการให้บริการข้อมูลข่าวสารที่อยู่ในความรับผิดชอบของกรมการขนส่งทางบกเป็นไปด้วยความเรียบร้อยรวดเร็วและมีประสิทธิภาพเป็นไปตามพระราชบัญญัติดังกล่าวสมควรปรับปรุงแนวทางปฏิบัติเกี่ยวกับการขอตรวจดูและขอสำเนาข้อมูลข่าวสารเสียใหม่กรมการขนส่งทางบกจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยวิธีปฏิบัติในการเปิดเผย ตรวจดูและขอสำเนาข้อมูลข่าวสารของกรมการขนส่งทางบกพ.ศ. ๒๕๔๖ ข้อ ๒[๑] ระเบียบนี้ให้ใช้บังคับเมื่อพ้นกำหนดสามสิบวันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) บันทึกข้อความที่ คค ๐๓๑๐/ว ๓๙ วันที่ ๒๔ สิงหาคม ๒๕๓๒ เรื่องการขอตรวจสอบเอกสารทางทะเบียนรถ(๒) บันทึกข้อความที่ คค ๐๓๑๐/ว ๕๘ วันที่ ๒๙ พฤศจิกายน ๒๕๓๒ เรื่องการตรวจสอบรายชื่อเจ้าของรถยนต์(๓) บันทึกข้อความที่ คค ๐๓๑๐/ว ๑๖ วันที่ ๒๖ กุมภาพันธ์ ๒๕๓๓ เรื่องการตรวจสอบชื่อที่อยู่เจ้าของรถยนต์(๔) บันทึกข้อความที่ คค ๐๓๑๐/ว ๔๔ วันที่ ๖ กรกฎาคม ๒๕๓๓ เรื่องแนวทางปฏิบัติในการอนุญาตให้ตรวจสอบเอกสาร(๕) บันทึกข้อความที่ คค ๐๓๑๐/รน/ว ๑ วันที่ ๕ มกราคม ๒๕๓๖เรื่อง การตรวจสอบรายชื่อเจ้าของรถยนต์(๖) บันทึกข้อความที่ คค ๐๓๑๐/๐๓๗๗๗ วันที่ ๒๔ พฤษภาคม ๒๕๓๖ เรื่องการให้ความร่วมมือในการตรวจสอบเอกสารและหลักฐานบรรดาระเบียบข้อบังคับหรือคำสั่งอื่นใดในส่วนที่ได้กำหนดไว้แล้วและซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้ข้อมูลข่าวสารหมายถึง สิ่งที่สื่อความหมายให้รู้เรื่องราวข้อเท็จจริงข้อมูลหรือสิ่งใดๆตามกฎหมายว่าด้วยข้อมูลข่าวสารของราชการที่อยู่ในความรับผิดชอบของกรมการขนส่งทางบกข้อมูลข่าวสารส่วนบุคคลหมายถึง ข้อมูลข่าวสารเกี่ยวกับสิ่งเฉพาะตัวของบุคคล เช่น การศึกษาฐานะการเงิน ประวัติสุขภาพ ประวัติอาชญากรรม หรือประวัติการทำงานบรรดาที่มีชื่อของผู้นั้นหรือมีหมายเลข รหัสหรือสิ่งบอกลักษณะอื่นที่ทำให้รู้ตัวผู้นั้นได้ เช่น ลายพิมพ์นิ้วมือแผ่นบันทึกลักษณะเสียงคนหรือรูปถ่าย และให้หมายความรวมถึงข้อมูลข่าวสารเกี่ยวกับสิ่งเฉพาะตัวของผู้ที่ถึงแก่กรรมแล้วด้วยส่วนราชการ หมายความว่ากระทรวง ทบวง กรม และให้หมายความรวมถึงรัฐวิสาหกิจ องค์กรประกอบวิชาชีพหน่วยงานหรือองค์กรของรัฐที่จัดตั้งขึ้นตามกฎหมายข้อ ๕ ให้รองอธิบดี (ฝ่ายบริหาร)กรมการขนส่งทางบก รักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้รองอธิบดี (ฝ่ายบริหาร) กรมการขนส่งทางบกมีอำนาจวินิจฉัยสั่งการตามที่เห็นสมควรหมวด๑การจัดระบบข้อมูลข่าวสาร ข้อ ๖ ข้อมูลข่าวสารของกรมการขนส่งทางบกจำแนกเป็นประเภทใหญ่ๆ ได้ดังนี้(๑) ข้อมูลประวัติข้าราชการและลูกจ้าง(๒) ข้อมูลเกี่ยวกับทะเบียนรถ(๓) ข้อมูลเกี่ยวกับใบอนุญาตขับรถและใบอนุญาตเป็นผู้ประจำรถ(๔) ข้อมูลเกี่ยวกับประวัติผู้ประจำรถ(๕) ข้อมูลเกี่ยวกับการประกอบการขนส่ง(๖) ข้อมูลเกี่ยวกับการตรวจสภาพรถ(๗) ข้อมูลเกี่ยวกับความตกลงระหว่างประเทศ(๘) ข้อมูลเกี่ยวกับสถานตรวจสภาพรถเอกชนและโรงเรียนสอนขับรถ(๙) ข้อมูลเกี่ยวกับกฎระเบียบ ประกาศ คำสั่ง หรือหนังสือเวียนที่มีสภาพอย่างกฎ และข้อหารือ(๑๐) ข้อมูลรายงานการศึกษา และบทวิเคราะห์ต่างๆ (๑๑) ข้อมูลเกี่ยวกับสถิติ(๑๒) ข้อมูลอื่นๆอาทิเช่น ข้อมูลการจัดซื้อจัดจ้าง ข้อมูลด้านสถานีขนส่งข้อ ๗ให้หน่วยงานในสังกัดกรมการขนส่งทางบกจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการ กฎหมายอื่น และระเบียบของทางราชการข้อ ๘ ในการดำเนินการตามข้อ ๗ให้หน่วยงานในสังกัดกรมการขนส่งทางบกจัดให้มีเจ้าหน้าที่เพื่อควบคุมดูแล ตรวจสอบและติดตามประสานงานในการดำเนินงานดังกล่าวให้เป็นไปด้วยความเรียบร้อยหมวด๒การขอข้อมูลข่าวสารและการอนุญาต ข้อ ๙ ส่วนราชการ หรือบุคคลที่ประสงค์จะให้เปิดเผยตรวจดู ศึกษา ค้นคว้า หรือขอสำเนาข้อมูลข่าวสารตามข้อ ๖ให้มีหนังสือหรือยื่นขอเป็นลายลักษณ์อักษรพร้อมทั้งแสดงเหตุผลความจำเป็นต่ออธิบดีกรมการขนส่งทางบกหรือผู้มีอำนาจอนุญาตตามที่กำหนดไว้ในข้อ๑๕ และแนบเอกสารประกอบ ดังนี้(๑) บุคคลธรรมดาให้ยื่นพร้อมสำเนาบัตรประจำตัวประชาชน(๒) นิติบุคคลให้ยื่นพร้อมสำเนาหนังสือรับรองการจดทะเบียนนิติบุคคลและสำเนาบัตรประจำตัวประชาชนของผู้มีอำนาจลงนามแทนนิติบุคคล(๓) เจ้าหน้าที่ของรัฐหรือหน่วยงานของรัฐ หรือบุคคลที่มีอำนาจตามกฎหมาย เช่น เจ้าหน้าที่ตำรวจ ที่จะขอข้อมูลให้มีหนังสือขอตรวจดู หรือขอสำเนาข้อมูลข่าวสาร(๔) ศาลให้มีหมายศาลหรือคำสั่งศาล(๕) ทนายความให้ยื่นพร้อมสำเนาใบอนุญาตทนายความสำเนาบันทึกประจำวันเกี่ยวกับคดีของสถานีตำรวจท้องที่ที่เกิดเหตุหรือสำเนาใบแต่งทนาย(๖) บริษัทประกันภัยให้ยื่นพร้อมสำเนาหนังสือแต่งตั้งเป็นตัวแทนบริษัทประกันภัยสำเนาบัตรประจำตัวประชาชนของผู้อื่นและสำเนาบันทึกประจำวันเกี่ยวกับคดีของสถานีตำรวจท้องที่ที่เกิดเหตุ(๗) บุคคลผู้มีส่วนได้เสียหรือประโยชน์เกี่ยวข้องให้ยื่นพร้อมสำเนาบัตรประจำตัวประชาชนหรือหนังสือรับรองการจดทะเบียนนิติบุคคลพร้อมสำเนาบัตรประจำตัวประชาชนของผู้มีอำนาจ ลงนามแทนนิติบุคคลในกรณีที่ส่วนราชการมีความจำเป็นหรือเร่งด่วนอาจขอด้วยวาจาหรือทางโทรสารหรือทางสื่ออิเล็กทรอนิกส์ก็ได้ โดยให้แจ้งชื่อ ตำแหน่ง หน่วยงานหมายเลขโทรศัพท์ของผู้ขอด้วยข้อ ๑๐ การอนุญาตให้กระทำได้ ดังนี้(๑) ข้อมูลตามข้อ๖ (๑) ให้อนุญาตได้เฉพาะผู้เป็นเจ้าของข้อมูลบุคคล หรือการใช้ข้อมูลตามมาตรา ๒๔ แห่งพระราชบัญญัติข้อมูลข่าวสารของราชการ พ.ศ.๒๕๔๐(๒) ข้อมูลตามข้อ๖ (๒) (๔) ซึ่งเป็นข้อมูลข่าวสารที่อาจมีข้อมูลข่าวสารส่วนบุคคลอยู่ด้วยให้อนุญาตได้เฉพาะแก่บุคคลหรือหน่วยงาน ดังนี้(ก) เจ้าของข้อมูลหรือผู้มีอำนาจจัดการแทน(ข) เจ้าหน้าที่ของรัฐหรือหน่วยงานของรัฐหรือบุคคลที่มีอำนาจตามกฎหมายที่จะขอ(ค) ศาล(ง) ทนายความ(จ) บริษัทประกันภัยการอนุญาตให้แก่บุคคลหรือหน่วยงานนอกจาก (ก) (ข) (ค)(ง) (จ) ให้กระทำได้เมื่อพิจารณาเห็นว่าเป็นไปเพื่อประโยชน์สาธารณะหรือประโยชน์ของเอกชนที่เกี่ยวข้องยิ่งกว่า(๓) การเปิดเผยตรวจดู หรือขอสำเนาข้อมูลข่าวสารตามข้อ ๖ (๕) (๑๒)ให้อนุญาตได้แก่บุคคลทั่วไปไม่ว่าจะมีส่วนได้เสียหรือไม่ก็ตามแต่กรณีข้อมูลดังกล่าวมีข้อห้ามมิให้เปิดเผยอยู่ด้วย การอนุญาตให้ตรวจสอบ เปิดเผยหรือขอสำเนาเอกสารต้องลบหรือตัดทอนหรือกระทำโดยประการอื่นใดที่มิให้เป็นการเปิดเผยข้อมูลส่วนนั้น(๔) การเปิดเผยตรวจดูหรือขอสำเนาข้อมูลข่าวสารที่ไม่ได้กำหนดไว้ให้ถือปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐การเปิดเผยข้อมูลข่าวสารตาม(๑) และ (๒)ให้จัดทำบัญชีแสดงการเปิดเผยข้อมูลข่าวสารส่วนบุคคลตามที่กำหนดไว้ในกฎกระทรวง(พ.ศ. ๒๕๔๑)ออกตามความในพระราชบัญญัติข้อมูลข่าวสารของราชการ พ.ศ.๒๕๔๐ ไว้ด้วยข้อ ๑๑ ข้อมูลข่าวสารใดหากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยข้อ ๑๒ การสั่งอนุญาตให้เปิดเผยตรวจดูหรือให้สำเนาข้อมูลข่าวสารต้องพิจารณาและสั่งอนุญาตหรือไม่อนุญาตให้แล้วเสร็จโดยเร็วแต่อย่างช้าต้องไม่เกิน ๑๕ วัน นับแต่วันที่ทางราชการได้รับคำขอการแจ้งคำสั่งให้ทำเป็นลายลักษณ์อักษรระบุวันเดือน ปี ที่มีคำสั่ง ชื่อและลายมือชื่อตลอดจนตำแหน่งของเจ้าหน้าที่ที่ทำคำสั่งพร้อมกับระบุเหตุผลของการอนุญาตและไม่อนุญาตให้ชัดเจนข้อ ๑๓ กรณีผู้ยื่นขอไม่เห็นด้วยกับคำสั่งตามข้อ๑๒ หรือเห็นว่ามีการฝ่าฝืนไม่ปฏิบัติตามกฎหมายว่าด้วยข้อมูลข่าวสารของราชการหรือปฏิบัติหน้าที่ล่าช้า หรือเห็นว่าตนไม่ได้รับความสะดวกโดยไม่มีเหตุอันสมควรผู้นั้นมีสิทธิอุทธรณ์เป็นหนังสือต่ออธิบดีกรมการขนส่งทางบกข้อ ๑๔ ในกรณีมีคำสั่งอนุญาตให้เปิดเผย ตรวจดูหรือขอสำเนาข้อมูลข่าวสารให้เจ้าหน้าที่เรียกเก็บค่าธรรมเนียมตามอัตราที่กำหนดไว้ในระเบียบนี้เว้นแต่การเปิดเผย ตรวจดู หรือขอสำเนาข้อมูลข่าวสารให้แก่เจ้าหน้าที่หรือส่วนราชการที่ได้กระทำการในอำนาจหน้าที่หรือเจ้าของข้อมูลตามข้อ ๖ (๑)ข้อ ๑๕ คำสั่งอนุญาตหรือไม่อนุญาตให้เปิดเผยตรวจดูหรือขอสำเนาข้อมูลข่าวสารเป็นการทั่วไปหรือเฉพาะแก่บุคคลใดให้พิจารณาจากเหตุผลความจำเป็นจากหนังสือหรือคำขอ ในกรณีที่มีข้อมูลข่าวสารส่วนบุคคลรวมอยู่ด้วยในการพิจารณาให้คำนึงถึงประโยชน์สาธารณะและเอกชนที่เกี่ยวข้องประกอบการพิจารณาด้วย และให้บุคคลดังต่อไปนี้เป็นผู้อนุญาต(๑) บรรดาข้อมูลข่าวสารที่อยู่ในความรับผิดชอบของสำนักและกองต่างๆให้ข้าราชการผู้ดำรงตำแหน่งต่อไปนี้เป็นผู้อนุญาต(ก) ผู้อำนวยการสำนักหรือผู้อำนวยการกอง(ข) ผู้อำนวยการส่วน(ค) ผู้อำนวยการขนส่งเขตพื้นที่สำหรับบรรดาข้อมูลข่าวสารที่อยู่ในความครอบครอง(ง) ผู้อำนวยการกลุ่ม(จ) หัวหน้าฝ่าย(ฉ) หัวหน้างาน(๒) บรรดาข้อมูลข่าวสารที่อยู่ในความรับผิดชอบของงานตรวจราชการกรมหรือกลุ่มตรวจสอบภายในให้ข้าราชการพลเรือนตั้งแต่ระดับ ๖ ที่เกี่ยวข้องกับข้อมูลนั้นเป็นผู้อนุญาต(๓) บรรดาข้อมูลข่าวสารที่อยู่ในความรับผิดชอบของสำนักงานขนส่งจังหวัดให้ข้าราชการผู้ดำรงตำแหน่งต่อไปนี้เป็นผู้อนุญาต(ก) ขนส่งจังหวัด(ข) หัวหน้าฝ่ายในสำนักงานขนส่งจังหวัด(ค) หัวหน้างาน(๔) บรรดาข้อมูลข่าวสารที่อยู่ในความรับผิดชอบของสำนักงานขนส่งจังหวัดสาขาให้ข้าราชการผู้ดำรงตำแหน่งหัวหน้าสำนักงานขนส่งจังหวัดสาขาเป็นผู้อนุญาต(๕) บรรดาข้อมูลข่าวสารที่อยู่ในความรับผิดชอบของสถานีขนส่งผู้โดยสารและสถานีขนส่งสินค้า ให้ข้าราชการผู้ดำรงตำแหน่งนายสถานีเป็นผู้อนุญาตหมวด๓การบริการข้อมูลข่าวสาร ข้อ ๑๖ให้หน่วยงานในสังกัดกรมการขนส่งทางบกรวบรวม จัดเตรียมและจัดให้มีข้อมูลข่าวสารที่ดำเนินการแล้วเสร็จและอยู่ในความรับผิดชอบเพื่อเผยแพร่ ขาย จำหน่าย จ่าย แจก ตรวจดู และศึกษาค้นคว้าตลอดจนหาและจัดทำสำเนาข้อมูลดังกล่าวตามกฎหมายว่าด้วยข้อมูลข่าวสารของราชการข้อ ๑๗ ข้อมูลข่าวสารที่อยู่ระหว่างดำเนินการให้ถือปฏิบัติตามข้อ ๑๖ โดยอนุโลมเว้นแต่จะเป็นเรื่องลับตามระเบียบว่าด้วยความลับของราชการ พ.ศ.๒๕๔๕ หรือระเบียบที่คณะรัฐมนตรีกำหนดว่าด้วยการรักษาความลับของทางราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือผู้ที่มีอำนาจอนุญาตตามข้อ๑๕ เห็นว่าเป็นเรื่องที่ไม่ต้องเปิดเผยข้อ ๑๘ การจัดเก็บค่าธรรมเนียม กรณีให้เปิดเผยตรวจดู ขอสำเนาที่มีคำรับรองถูกต้องของข้อมูลข่าวสารให้เป็นไปตามที่กำหนดไว้ดังนี้(๑) ข้อมูลข่าวสารตามกฎหมายว่าด้วยรถยนต์พ.ศ. ๒๕๒๒ให้เรียกเก็บค่าธรรมเนียมตามกฎกระทรวงที่ออกตามกฎหมายว่าด้วยรถยนต์(๒) ข้อมูลข่าวสารนอกจาก(๑) ให้เรียกเก็บค่าธรรมเนียมตามอัตราดังต่อไปนี้๒.๑ค่าธรรมเนียมในการขอให้เปิดเผยหรือตรวจดู ให้เก็บเป็นรายครั้ง ครั้งละ ๒๐ บาท๒.๒ค่าธรรมเนียมการทำสำเนาโดยเครื่องถ่ายเอกสาร ให้เก็บในอัตราดังนี้(ก)ขนาดกระดาษ เอ ๔ หน้าละ ๑ บาท(ข)ขนาดกระดาษ เอฟ ๑๔ หน้าละ ๑.๕๐ บาท(ค)ขนาดกระดาษ บี ๔ หน้าละ ๒ บาท(ง)ขนาดกระดาษ เอ ๓ หน้าละ ๓ บาท(จ)ขนาดกระดาษพิมพ์เขียว เอ ๒ หน้าละ ๘ บาท(ฉ)ขนาดกระดาษพิมพ์เขียว เอ ๑ หน้าละ ๑๕ บาท(ช)ขนาดกระดาษพิมพ์เขียว เอ ๐ หน้าละ ๓๐ บาทการจัดเก็บค่าธรรมเนียมการให้คำรับรองถูกต้องของข้อมูลข่าวสารให้คิดในอัตราคำรับรองเป็นรายหน้า หน้าละ ๕ บาทการรับรองสำเนาข้อมูลข่าวสารตามวรรคสองให้ข้าราชการที่รับผิดชอบข้อมูลข่าวสารนั้นตั้งแต่ระดับ ๓ ขึ้นไปเป็นผู้รับรองโดยลงลายมือชื่อพร้อมทั้งชื่อตัว ชื่อสกุล และตำแหน่ง ตลอดจนวัน เดือน ปีให้ชัดเจนข้อ๑๙ให้จัดเก็บค่าธรรมเนียมตามที่กำหนดไว้ในข้อ ๑๘ให้ครบถ้วนถูกต้องก่อนดำเนินการเปิดเผย ให้ตรวจดู หรือมอบสำเนาเอกสารกรณีหน่วยงานใดไม่มีเจ้าหน้าที่การเงินและบัญชีหรือไม่มีการเรียกเก็บเงินค่าธรรมเนียมอื่นให้ชำระได้ที่กองคลังกรมการขนส่งทางบกประกาศ ณ วันที่ ๑๐ กันยายน พ.ศ.๒๕๔๖ปิยะพันธ์จัมปาสุตอธิบดีกรมการขนส่งทางบกสุภาพร/พิมพ์๙กุมภาพันธ์ ๒๕๔๗ทรงยศ/ศุภสรณ์/ตรวจ๑๗ กุมภาพันธ์ ๒๕๔๗A+B[๑] รก.๒๕๔๖/พ๑๑๒ง/๙/๒๙ กันยายน ๒๕๔๖